|  **Passau** |
| --- |
| Escudo | Mapa |
| Escudo de armas de Passau | Situación de Passau en Alemaña |
| Situación |
| Topónimo oficial | **{{{topofi}}}** |
| País |  Alemaña |
| Estado federal | Baviera |
| Rexión administrativa | Baixa Baviera |
| Comarca *(Landkreis)* | Distrito Urbano de Passau |
| Xeografía |
| Altitude | 294 m |
| Área | 69,58 km² |
| Poboación *(2006)* | 50.507 hab. |
| Densidade | 626 hab./km² |
| Política |
| Alcalde *(Bürgermeister)* | Jürgen Dupper |
| Partido gobernante | SPD |
| Páxina web | www.passau.de |

**Passau** é unha cidade bávara nas ribeiras do Danubio e na fronteira con Austria. É denominada *a cidade dos tres ríos* porque ademais do Danubio atravésana os ríos Inn e Ilz.
Segundo o censo de 2007 conta con máis de 50000 habitantes. A cidade vella (Altstadt) está bordeada polos ríos Danubio e Inn. O conxunto do termo municipal ten unha extensión de aproximadamente 70 km². Alexander von Humboldt, xeógrafo e etnógrafo alemán do século XVIII, considerábaa unha das cidades máis fermosas de Europa.

### Historia

Tense constancia de asentamento de poboación no territorio onde está actualmente a cidade desde antes da chegada dos romanos. Os romanos construíron o castelo de Boiotro e integraron o territorio á provincia de Recia ata o ano 476 en que abandonaron a rexión. En 739 pasou a ser sede episcopal. Desde 1217 ten os privilexios de cidade episcopal de bispo-príncipe (Fürst) e no ano 1225 adquiriu categoría de cidade. 

Passau é o lugar da orixe do Ausbund, o libro de cantos protestantes máis antergo e que aínda empregan hoxe en día os Amish nas súas liturxias. Este libro foi escrito entre 1535 e 1540 polos chamados Bautistas que foran presos na fortaleza da cidade e que despois da súa morte foron considerados mártires.

A cidade foi reconstruída baixo o mandato de arquitectos italianos despois do incendio de 1662, que a destruíu case totalmente. De aí vén a súa arquitectura barroca e que reclamen para si unha certa atmosfera mediterránea que a diferencia das cidades da súa contorna. É desde o ano 1803, e no contexto das guerras napoleónicas, pasa a formar parte de Baviera.

Debido aos tres ríos que a atravesan ten sido asolagada polas enchentes destes ríos e varias ocasións. A máis grave no ano 1954 aínda que no ano 2002 tiveron outro asolagamento importante.

Na historia recente da cidade está marcada como feito sinalado a fundación en 1978 da súa universidade. A máis recente das existentes en Baviera. Conta con 8000 estudantes, repartidos en cinco facultades: Teoloxía, Leis, Ciencias Económicas, Informática, Matemáticas e Filosofía. Debido a que o 12% dos estudantes son estranxeiros pola cantidade de convenios internacionais que asinou a universidade a cidade adquiriu carácter cosmopolita. A cidade experimentou un grande cambio desde a fundación da universidade que ten un peso importante tanto a nivel demográfico así como dinamizador cultural.

|  |  |
| --- | --- |
|  | Commons ten máis contidos multimedia sobre:  ***Passau*** |

|  |  |
| --- | --- |
| Control de autoridades | 
* Wd: Q4190
* WorldCat
* VIAF: 129000588
* Bavarikon: ODB\_A00001428
* CERL: cnl00016173
* EBID: ID
* FAST: 1208275
* GEC: 0049345
* GeoNames: 2855328
* GND: 4044828-9
* GOV: adm\_139262
* LCCN: n80040815
* MusicBrainz: ID
* NKC: ge138805
* OSM: 62629
* Pleiades: 118590
* TGN: 7004407
* Trismegistos: 28201
* WOEID: 684294

 |